(بلوچی شاعری ءِ سِتر سَنجی )
زمانگے پیشتر یک انچیں کُلّگی وبایے کیچ ءَ اوں کپتگ اَت’ شئے عمر خان ءِ وہد ءَ…….بازیں مردمے ہمے وباءَ کُشت…. اے وبا ءِ احوال مارا سَنجی ءِ اے شعرءَ دز کپیت..
سَنجی بلوچی شاعریءِ ستر بیتگ بلئے افسوز کہ آئی ہمے ءُ ایدگہ شعر زمانگ ءِ دنزءُ مجاں اندیم کُت اَنت….. مرگو ءِ اِلّت ءِ اے چندیں شعر من وتی کماش ءِ پُر برکتیں دیوان ءَ ضبط کتگ اَنت….
مھنت پہ چار کُنڈیں پلکّ ءَ اِنت
کیچ گوما مرگو ءُ مریضان اِنت
پر گچین ورنا وارتگ اَنت کیچ ءَ
گردن پہ گردن بیت اَنت یک روچءَ
مُلّا یعقوبءِ گواتگر ءِ دیم ءَ
چاکر ءُ شھدوست گوں سئیں یاراں
میر نہ بوجنت نی بستگیں باراں
اسپر پُلّیں گوں کارچ ءُ کاٹاراں
بور جلب کشّ ءَ کئیت پما کُلّ ءَ
واجہ ءِ شیرازی سگار سبزیں
درتکگ ماں اپس ءِ نگرہیں زین ءَ
*ملّا یعقوب شئے عمر خان ءِ برات ءُ نواب بائیان ءِ ناکو بیتگ..
میرساگر